Svjetska zdravstvena organizacija o najnovijim slučajevima ptičje gripe u Turskoj
Maria Cheng: "Ništa nam do sada ne ukazuje na mogućnost da se virus prenio s jedne osobe na drugu. Nismo uočili nikakve promjene u obra
Turski zdravstveni dužnosnici objavili su da je kod još tri osobe testiranje na smrtonosni soj ptičje gripe H5N1 dalo pozitivne rezultate. Ta su tri slučaja otkrivena u Ankari, rečeno je jučer. To su prvi slučajevi bolesti kod ljudi izvan pokrajine Van, gdje su prošli tjedan od te bolesti umrli brat i sestra tinejdžerske dobi. Ekipa Svjetske zdravstvene organizacije nalazi se u Turskoj da ocijeni vladin odgovor na izbijanje ove bolesti. Kako je objavila ova organizacija, svi dokazi ukazuju da je bolest izazvana kontaktom s bolesnim pticama, a ne izravnim prijenosom između ljudi. Stručnjaci Svjetske zdravstvene organizacije kažu da ljudi ne mogu oboljeti ukoliko jedu ispravno skuhano meso ili jaja peradi. Kako je Glasu Amerike izjavila glasnogovornica ove organizacije, kuhanje ubija virus, ali treba obratiti pažnju na ispravno čišćenje ruku i svih predmeta koji su bili u dodiru sa sirovim mesom peradi. Glasnogovornica Svjetske zdravstvene organizacije, Maria Cheng, rekla je da je širenje ptičje gripe iz Istočne Azije u druge dijelove svijeta zabrinjavajuća činjenica. Ali, ističe one, barem za sada nema razloga vjerovati da se bolest prenijela s jedne osobe na drugu, a upravo bi ovakva vrsta prijenosa virusa mogla dovesti do pandemije kod ljudi: kaže glasnogovornica Svjetske zdravstvene organizacije." Dvoje tinejdžera koji su prvi podlegli bolesti bili su zaraženi sojem H5N1 virusa ptičje gripe, a dokazano je da su bili u direktnom kontaktu sa zaraženom peradi. Rezultati ispitivanja uzoraka prikupljenih od trećeg preminulog djeteta, jedanaestogodišnje sestre prvo dvoje djece, još uvijek se čekaju iz laboratorija u Britaniji. A stvarni uzrok smrti dvije najnovije žrtve, petogodišnjeg i osmogodišnjeg djeteta, još nije laboratorijski potvrđen. Maria Cheng nam kaže da će grupa stručnjaka Svjetske zdravstvene organizacije pomoći lokalnim turskim vlastima da provedu opsežno epidemiološko istraživanje i da pokušaju točno ustanoviti kako su se sva ova djeca zarazila. Cilj im je, po riječima gospođe Cheng, pronaći rizične obrasce ponašanja, pojačati kontrolu nad prijenosom zaraze i poboljšati načine liječenja osoba za koje se sumnja da bi mogli biti zaraženi virusom H5. Inače, u istočnom dijelu Turske došlo je do pomora peradi za koji su laboratorijski testovi napravljeni u ustanovama Europske Unije potvrdili da su uzrokovani virusom H5N1 ptičje gripe. U bolnice istog područja smješteno je oko 30 ljudi sa simptomima nalik gripi, a turski dužnosnici nastoje umanjiti važnost činjenice da postoji mogućnost da su se neki od ovih ljudi zarazili prijenosom bolesti s jednog čovjeka na drugoga. Podsjetimo da su do sada u Vijetnamu, Tajlandu, Kambodži, Indoneziji i Kini zabilježena 142 slučaja ljudske zaraze ovim sojem virusa, od kojih je 74ero njih podleglo bolesti. Vjeruje se da se perad u Turskoj zarazila od divljih ptica koje su pristigle u tu regiju prošle godine.